নিকারাগুয়ার সশস্ত্র বাহিনী

নিকারাগুয়ার সশস্ত্র বাহিনী () হলো নিকারাগুয়ার সামরিক বাহিনী। এর তিনটি শাখা রয়েছে: নৌবাহিনী, সেনাবাহিনী এবং বিমান বাহিনী ।

ইতিহাস

ন্যাশনাল গার্ড, ১৯২৫-১৯৭৯ 
উদারপন্থী এবং রক্ষণশীল রাজনৈতিক দলগুলির মধ্যে দীর্ঘ দ্বন্দ্ব এবং একাধিক ব্যক্তিগত সেনাবাহিনীর অস্তিত্বকে কারণ হিসেবে দেখিয়ে মার্কিন যুক্তরাষ্ট্র একটি অরাজনৈতিক প্রতিষ্ঠান হিসাবে ন্যাশনাল গার্ডকে নিকারাগুয়ার সমস্ত সামরিক এবং পুলিশ কার্যাদি গ্রহণ করার জন্য প্রযোজনা করে।  মেরিনরা প্রশিক্ষণ প্রদান করেছিল, কিন্তু অগাস্টো সিজার স্যান্ডিনোর নেতৃত্বে একটি গেরিলা আন্দোলনের কারণে তাদের প্রচেষ্টা সমস্যার মুখে পড়ে।  স্যান্ডিনো মার্কিন যুক্তরাষ্ট্র-সমর্থিত সামরিক বাহিনীর বিরোধিতা করেছিলেন কারণ সেটি তার রাজনৈতিক শত্রুদের সমন্বয়ে গঠিত ছিল। তিনি উত্তর নিকারাগুয়ার পার্বত্য অঞ্চলে একটি শক্তিশালী ঘাঁটি থেকে বিদেশী মেরিন এবং নতুন ন্যাশনাল গার্ডকে প্রতিহত করতে থাকেন। 

১৯৩৩ সালে মার্কিন যুক্তরাষ্ট্রের ভালো পড়শি নীতির আবির্ভাবের পর মেরিনদের প্রত্যাহার করে নেয়।  ১৯৩০-এর দশকের মাঝামাঝি সময়ে প্রায় ৩,০০০-এর শক্তিতে পৌঁছানোর পর, গার্ডকে কোম্পানি ইউনিটে সংগঠিত করা হয়েছিল, যদিও প্রেসিডেন্সিয়াল গার্ডের উপাদান ব্যাটালিয়ন আকারের কাছে পৌঁছেছিল।  একটি অরাজনৈতিক শক্তির পরিবর্তে ন্যাশনাল গার্ড শীঘ্রই সোমোজা বংশের ব্যক্তিগত হাতিয়ার হয়ে ওঠে।  ১৯৭৮-৭৯ সালের গৃহযুদ্ধের সময় ১০,০০০ এর অধিক  প্রসারিত হয় এই বাহিনী। গার্ডের প্রাথমিক কৌশলগত ইউনিট হিসাবে একটি শক্তিশালী ব্যাটালিয়ন ছিল, একটি প্রেসিডেন্সিয়াল গার্ড ব্যাটালিয়ন, একটি যান্ত্রিক কোম্পানি, একটি ইঞ্জিনিয়ার ব্যাটালিয়ন, আর্টিলারি এবং বিমান বিধ্বংসী ব্যাটারি ছিল । এছাড়াও দেশের ষোলটি বিভাগের প্রতিটিতে একটি নিরাপত্তা কোম্পানি ছিল। 

ন্যাশনাল গার্ডের প্রধান অস্ত্র ছিল রাইফেল এবং মেশিনগান, পরে বিমান বিধ্বংসী বন্দুক এবং মর্টার ব্যাবহার শুরু হয়। নিকারাগুয়া দ্বিতীয় বিশ্বযুদ্ধে সক্রিয়ভাবে জড়িত ছিল না ।তবে এটি করিন্টোতে মার্কিন ঘাঁটি বানাতে দেওয়ার বিনিময়ে মার্কিন যুক্তরাষ্ট্রএর লেন্ড-লিজ সামরিক সহায়তার জন্য যোগ্যতা অর্জন করেছিল।  তাছাড়াও মার্কিন যুক্তরাষ্ট্র অস্ত্র এবং পরিবহন এবং যোগাযোগ সরঞ্জামের অতিরিক্ত চালান, পাশাপাশি কিছু প্রশিক্ষণ এবং হালকা পরিবহন বিমান দিয়েছিল। 

১৯৪৭ সালের পারস্পরিক প্রতিরক্ষার রিও ডি জেনিরো চুক্তির অধীনে ন্যাশনাল গার্ডকে মার্কিন যুক্তরাষ্ট্র সামরিক সহায়তা দিতে থাকে। আনাস্তাসিও সোমোজা দেবাইলের (১৯৬৭-৭২, ১৯৭৪-৭৯) প্রশাসনের সাথে সম্পর্ক খারাপ হওয়ার পর ১৯৭৬ সালে  এই সহায়তা বন্ধ হয়ে যায়।  নিকারাগুয়া অন্যান্য কিছু দেশ থেকেও মার্কিন যুক্তরাষ্ট্রের কিছু দ্বিতীয় বিশ্বযুদ্ধকালীন সামরিকসরঞ্জাম কেনে।যথা - ইসরায়েল থেকে স্ট্যাগহাউন্ড সাঁজোয়া গাড়ি এবং M৪ শেরম্যান মিডিয়াম ট্যাঙ্ক এবং সুইডেন থেকে F-৫১ মুস্তাং যুদ্ধবিমান।  ১৯৫৭ সালে একটি সীমান্ত বিরোধের জন্য হন্ডুরাসের সাথে ছোটখাটো সীমান্ত সংঘর্ষ বাদে, ন্যাশনাল গার্ড প্রতিবেশীদের সাথে কোন সংঘর্ষে জড়িত ছিল না।  গার্ডের গার্হস্থ্য ক্ষমতা ধীরে ধীরে বিস্তৃত হতে থাকে শুধুমাত্র তার মূল অভ্যন্তরীণ নিরাপত্তা এবং পুলিশি কর্মকাণ্ড করার মধ্যে নয় বরং শুল্ক, টেলিযোগাযোগ, বন্দর, রেডিও সম্প্রচার, মার্চেন্ট মেরিন এবং অসামরিক বিমান চলাচলের নিয়ন্ত্রণ করাতেও।

স্যান্ডিনিস্তা সরকারের অধীনে সামরিক বাহিনী, ১৯৭৯-১৯৯০ 
ন্যাশনাল গার্ডকে প্রতিস্থাপন করার জন্য, স্যান্ডিনিস্তা সরকার একটি নতুন জাতীয় সেনাবাহিনী, স্যান্ডিনিস্তা পপুলার আর্মি (Ejército Popular Sandinista—EPS) এবং একটি পুলিশ বাহিনী, স্যান্ডিনিস্তা পুলিশ ( Policía Sandinista ) প্রতিষ্ঠা করে।  এই দুটি বাহিনী, মূল পুন্টারেনাস চুক্তির বিপরীতে স্যান্ডিনিস্তাদের দ্বারা নিয়ন্ত্রিত ছিল এবং কিউবা, পূর্ব ইউরোপ এবং সোভিয়েত ইউনিয়নের থেকে প্রশিক্ষিত হতো।  নিরাপত্তা বাহিনীতে অপ্রতিরোধ্য FSLN প্রভাবের বিরোধিতা ১৯৮০ সাল পর্যন্ত দেখা যায়নি। 

ইতোমধ্যে, কিউবা এবং সোভিয়েত ইউনিয়নের সমর্থনে EPS  মধ্য আমেরিকার বৃহত্তম এবং সর্বোত্তম সজ্জিত সামরিক বাহিনীতে পরিণত হয়।  একই সাথে, প্যাট্রিয়টিক মিলিটারি সার্ভিস (১৯৮৩) নামে একটি বাধ্যতামূলক নিয়োগ ব্যবস্থা প্রবর্তনের সাথে EPS বাহিনীর সদস্য সংখ্যা ১৯৯০ সালের মধ্যে প্রায় ৮০,০০০ সক্রিয়-কর্মরত সদস্যে পৌঁছেছিল  'দেশপ্রেমিক সামরিক পরিষেবা'র জন্য সেনাবাহিনীতে চার বছর (দুই বছর সক্রিয় দায়িত্ব এবং রিজার্ভে দুই বছর) চাকরি করার জন্য ১৭ থেকে ২৬ বছর বয়সী পুরুষদের প্রয়োজন ছিল।  এই নিয়োগ পদ্ধতিতে মহিলাদের তালিকাভুক্তি বাধ্যতামূলক ছিল না তবে তারা স্বেচ্ছায় তা করতে পারতো। 

প্যাট্রিয়টিক মিলিটারি সার্ভিস সিস্টেম ছিল স্যান্ডিনিস্তা সরকার কর্তৃক গৃহীত অত্যন্ত জনবিরোধী এক উদ্যোগ।  যুবকরা নিয়োগ এড়াতে দেশ ছেড়ে পালিয়ে যাওয়ার কারণে খসড়া ফাঁকি দেওয়া অত্যন্ত ব্যাপক ঘটনা ছিল।  উপরন্তু সর্বত্র ব্যাপক বিশাল প্রতিবাদ এবং তালিকাভুক্তি বিরোধী বিক্ষোভ দেশটিতে দেখা যেতে থাকে।  উক্ত ঘটনা ১৯৯০ সালে নির্বাচনে স্যান্ডিনিস্তাদের পরাজয়ের বড় কারণ ছিলো বলে মনে করা হয়।

স্যান্ডিনিস্তাদের অধীনে মানবাধিকারের ক্ষেত্রে সশস্ত্র বাহিনী অসাধারণ ছিল। সেইসময় নিকারাগুয়া পরিদর্শন করে বিভিন্ন মানবাধিকার সংস্থা যেমন অ্যামনেস্টি ইন্টারন্যাশনাল, আমেরিকাস ওয়াচ, এবং আমেরিকান স্টেটসের সংস্থার মানবাধিকার কমিশন মার্কিন-সমর্থিত শাসনব্যবস্থার অধীনে যে রকম চরম ধরনের মানবাধিকার লঙ্ঘনের ঘটনা ঘটে সেরকম খুব কম খুঁজে পেয়েছে।  এই সংস্থাগুলি রাষ্ট্র কর্তৃক শারীরিক নির্যাতনের ব্যবহার বা মৃত্যুবাহিনীর  কোনো উদাহরণ খুঁজে পায়নি।  যদিও, মানবাধিকার সংস্থাগুলির তদন্তে অবাধ্য সৈন্যদের স্বেচ্ছায় সহিংস আচরণ করা বাদ দেওয়া হয়েছে। এই প্রেক্ষিতে আবিষ্কৃত হয়েছিল যে সরকারের "স্বাভাবিক প্রতিক্রিয়া... দায়ীদের তদন্ত ও শৃঙ্খলাবদ্ধ করা"।

নিকারাগুয়ার সশস্ত্র বাহিনী, ১৯৯০-১৯৯৫ 
জাতীয় বিরোধী দল (Unión Nacional Oppositora – UNO) এর নির্বাচিতরাষ্ট্রপতি চামোরো এবং পরাজিত FSLN মধ্যে একটি চুক্তির অধীনে, জেনারেল হাম্বারতো ওর্তেগা, প্রাক্তন প্রতিরক্ষামন্ত্রী এবং স্যান্ডিনিস্তাদের অধীনে EPS-এর কমান্ডার ইন চিফ, সশস্ত্র বাহিনীর প্রধান রয়ে যান।  ১৯৯০ সালের এপ্রিল মাসে কার্যকর হওয়া একটি আইন দ্বারা, EPS রাষ্ট্রপতি চামোরোর অধীনস্থ হয়ে ওঠে।  চামোরো প্রতিরক্ষা মন্ত্রণালয়ের দখলও নিজে ধরে রাখেন। 

ইপিএসের উপর চামোরোর কর্তৃত্ব খুবই সীমিত ছিল।  জাতীয় প্রতিরক্ষা নীতি গঠন বা সশস্ত্র বাহিনীর উপর অসামরিক নিয়ন্ত্রণ অনুশীলন করার জন্য প্রতিরক্ষা মন্ত্রণালয়ের কোনো দপ্তর এবং কোনো উপমন্ত্রী ছিল না।  চামোরোর নির্বাচনে বিজয়ের ঠিক আগে প্রণীত স্যান্ডিনিস্তা পপুলার আর্মির সামরিক সংস্থার আইনের অধীনে, হাম্বারতো ওর্তেগা পদোন্নতি, সামরিক নির্মাণ এবং বাহিনী মোতায়েনের উপর কর্তৃত্ব বজায় রেখেছিলেন।  তিনি অস্ত্র সংগ্রহের জন্য চুক্তি তৈরি করতেন এবং সরকারের কাছে উপস্থাপিত সামরিক বাজেটের খসড়া তৈরি করতেন।  কেবলমাত্র একটি সামগ্রিক বাজেট আইনসভায় জমা দিতে হতো, এইভাবে জাতীয় পরিষদের পর্যালোচনা এড়ানো হতো। 

স্যান্ডিনিস্তা অফিসাররা সমস্ত জেনারেল স্টাফ ডিরেক্টরেট এবং সামরিক অঞ্চলের প্রধান ছিলেন।  সেনাবাহিনীর প্রধান, মেজর জেনারেল জোয়াকুইন কুয়াদ্রা লাকায়ো তার প্রাক-চামোরো অবস্থানেই আসীন ছিলেন।  হাম্বারতো ওর্তেগাকে অপসারণের জন্য অভ্যন্তরীণ চাপের মুখোমুখি হয়ে এবং যতদিন স্যান্ডিনিস্তারা সশস্ত্র বাহিনীর নিয়ন্ত্রণে থাকবে ততদিন মার্কিন যুক্তরাষ্ট্রের সাহায্য কমে যাওয়ার ঝুঁকির মুখে, চামোরো ঘোষণা করেন যে ওর্তেগাকে ১৯৯৪ সালে প্রতিস্থাপিত করা হবে  ওর্তেগা তাকে বরখাস্ত করার জন্য চামোরোর কর্তৃত্বকে চ্যালেঞ্জ করেন এবং ১৯৯৭ সালে সেনাবাহিনীর সংস্কার কার্যক্রম সম্পূর্ণ না হওয়া পর্যন্ত EPS-এর প্রধান হিসেবে থাকার নিজ অভিপ্রায় পুনর্ব্যক্ত করেন।  এই তারিখটি পরবর্তীতে ১৯৯৫ সালের প্রথমার্ধে পৌছে যায়।

সেনাবাহিনীর সংস্কারের পদক্ষেপগুলি কর্মীদের শক্তিতে গভীর কাটছাঁট, নিয়োগের বিলুপ্তি এবং মিলিশিয়া বিলুপ্তির সাথে শুরু করা হয়েছিল।  সেনাবাহিনীর আকার ১৯৯৩ সালে ৯৭,০০০ সৈন্যের শীর্ষ শক্তি থেকে কমে আনুমানিক ১৫,২০০-এ নেমে আসে, যা স্বেচ্ছায় বহিষ্কার এবং জোরপূর্বক অবসর গ্রহণের মাধ্যমে সম্পন্ন  করা হয়েছিল।  স্যান্ডিনিস্তাসের অধীনে, সেনাবাহিনীর জেনারেল স্টাফরা অসংখ্য শাখা এবং অধিদপ্তরের আর্টিলারি, যুদ্ধের প্রস্তুতি, যোগাযোগ, ফ্রন্টিয়ার গার্ডস, সামরিক নির্মাণ, গোয়েন্দা, কাউন্টার ইন্টেলিজেন্স, প্রশিক্ষণ, অপারেশন, সংগঠন এবং সংহতি, কর্মী এবং লজিস্টিক মূর্ত করে।  এই অংশ গুলির বেশিরভাগই ধরে রাখা হয়, যদিও সেগুলিকে ছাঁটা এবং পুনর্গঠিত করা হয়।  নিকারাগুয়ান বিমান বাহিনী এবং নৌবাহিনীও সেনাবাহিনীর জেনারেল স্টাফদের অধীনস্থ ছিল। 

১৯৯০ সাল থেকে ইপিএস-এর লক্ষ্য ছিল জাতীয় সীমান্তের নিরাপত্তা নিশ্চিত করা এবং অভ্যন্তরীণ সংঘর্ষের মোকাবিলা করা।  এর প্রাথমিক কাজ ছিল প্রাক্তন কন্ট্রা এবং স্যান্ডিনিস্তা সৈন্যদের সশস্ত্র ব্যান্ড দ্বারা সৃষ্ট বিশৃঙ্খলা ও সহিংসতার প্রতিরোধ করা। 

১৯৯২ সালের নভেম্বর এবং ডিসেম্বরে, উন্নত বেতন এবং সুবিধার দাবীতে জাতীয় শ্রমিক ফ্রন্টের বিক্ষোভের সময় সহিংসতা প্রতিরোধ করতে জাতীয় পুলিশের পাশাপাশি ইপিএস মোতায়েন করা হয়েছিল।  ইপিএস এবং ফ্রন্টিয়ার গার্ডরাও মাদক নিয়ন্ত্রণে পুলিশকে সহায়তা করতে থাকে।  একটি ছোট ইপিএস কন্টিনজেন্ট বেসামরিক নাগরিকদের হাতে অস্ত্রের সংখ্যা কমাতে একটি বিশেষ নিরস্ত্রীকরণ ব্রিগেডের ডিমোবিলাইজড কনট্রাসের সাথে কাজ করে।

নিকারাগুয়া জাতীয় সেনা, ১৯৯৫-২০০৬ 
১৯৯৫ সালে Ejército de Nicaragua সাংবিধানিক সংস্কারের মাধ্যমে পূর্বে কখনোই সম্পূর্ণ অরাজনৈতিক না হয়ে উঠলেও হয়নি,  আরও ঐতিহ্যবাহী মধ্য আমেরিকার সামরিক বাহিনীতে পরিণত হয়।  FSLN-এর সাথে সম্পর্ক দুর্বল হওয়ার সাথে সাথে সামরিক নেতারা "হট্টগোল" ছাড়াই নিয়মিতভাবে ক্ষমতা হস্তান্তর করেন, রাজনৈতিক ক্ষেত্রে জড়িত হওয়া থেকে বিরত থাকেন এবং সামরিক বাহিনীর সামগ্রিক আকার উল্লেখযোগ্যভাবে হ্রাস পায়।

নিকারাগুয়া ন্যাশনাল আর্মি, ২০০৬-বর্তমান 
রাষ্ট্রপতি ওর্তেগার অধীনে, জাতীয় সামরিক বাহিনীর উপর FSLN নিয়ন্ত্রণকে শক্তিশালী করার জন্য একাধিক পরিবর্তন ঘটেছে। ২০১০-এর সময়, জাতীয় পরিষদ "একাধিক পরিবর্তন পাস করে যা এই সংস্থাগুলির অভ্যন্তরীণ ক্ষমতা সম্প্রসারণ করার সময় দেশের নিরাপত্তা বাহিনীর রাজনৈতিককরণের অনুমতি দেয়।"  এই পরিবর্তনটি কার্যকরভাবে ১৯৯৫ থেকে ২০০৬ সাল পর্যন্ত অরাজনৈতিক শক্তির দিকে হওয়া পরিবর্তনকে সম্পূর্ণ মুছে দিয়েছে। তারপরে ২০২৪ সালে, রাষ্ট্রপতি ওর্তেগা একটি সাংবিধানিক সংস্কার সমর্থন করেছিলেন যা প্রতিরক্ষা এবং শাসন মন্ত্রনালয়গুলিকে "নিরাপত্তা বাহিনীর চেইন অফ কমান্ড থেকে সরিয়ে দেয়, তদারকি হ্রাস করে এবং [প্রেসিডেন্ট] ওর্তেগাকে সামরিক ও পুলিশ কমান্ডার নিয়োগের দায়িত্বে রেখে দেয়।"  এই পদক্ষেপটি দেশের নিরাপত্তা বাহিনী এবং কর্মীদের উপর রাষ্ট্রপতি ওর্তেগার রাজনৈতিক এবং ব্যক্তিগত নিয়ন্ত্রণকে বাড়িয়ে তোলে।

রাষ্ট্রপতি ওর্তেগা এছাড়াও দুটি ভিন্ন জাতীয় নিরাপত্তা উদ্যোগের মাধ্যমে সাধারণ জনগণকে নিয়ন্ত্রণ করার ক্ষমতাকে শক্তিশালী করেছেন। ২০১৫ সালে, সার্বভৌম নিরাপত্তা আইন, "অভ্যন্তরীণ এবং বাহ্যিক নিরাপত্তার মধ্যে পার্থক্যসমূহ মুছে দিয়েছে এবং ওর্তেগা সরকারকে রাষ্ট্র, সমাজ বা অর্থনীতির জন্য হুমকি বলে মনে করা কোনো ব্যক্তি বা সত্তার বিরুদ্ধে বলপ্রয়োগ করার ব্যাপক ক্ষমতা দিয়েছে।"  সার্বভৌম নিরাপত্তা আইন ওর্তেগা প্রশাসনকে নিকারাগুয়ার সংবিধানের সুরক্ষিত মৌলিক মানবাধিকার লঙ্ঘনের অধিকার প্রদান করেছে, যদি সরকার প্রয়োজন মনে করে। এছাড়াও, সিপিসি গুলি "পরিবার, সম্প্রদায় এবং জীবন মন্ত্রক দ্বারা প্রতিস্থাপিত হয়েছে।"  এই মন্ত্রিসভাগুলি পুলিশের সাথে যুক্ত এবং সরকারকে  বিভিন্ন সম্প্রদায়কে সার্বক্ষণিক নজরদারির মধ্যে রাখার উপায় সরবরাহ করে। 

সমসাময়িক সময়ে, উদ্দেশ্য ও কাঠামোর ক্ষেত্রে সামরিক বাহিনীতে একাধিক পরিবর্তন ঘটেছে। সামরিক বাহিনী বর্তমানে জাতীয় প্রতিরক্ষা, জননিরাপত্তা, নাগরিক প্রতিরক্ষা এবং জাতীয় উন্নয়নের জন্য কাজ করে। ২০১৪ সালে, প্রাতিষ্ঠানিক ক্ষমতার সম্প্রসারণ সামরিক বাহিনীকে আন্তর্জাতিক নিরাপত্তা উদ্যোগে অধিকতর সম্পৃক্ততার সুযোগ দেয়।  নিকারাগুয়ার ন্যাশনাল আর্মির অন্য যে কোনো প্রতিষ্ঠানের চেয়ে বেশি পাবলিক অনুমোদন রেটিং রয়েছে।

তথ্যসূত্র

নিকারাগুয়ার সামরিক বাহিনী